proxectonos/corpus_dominio_legal_administrativo_tmp huggingface dataset:
09/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.41441 Solicitude de concesión de augas públicas presentada por Manuel Gontán Calvo (Oroso)

Roxana Stefania Troca Kouassi, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características. SOLICITANTE: Roxana Stefania Troca Kouassi CAUDAL MEDIO EQUIVALENTE: 0,35 litros/segundo CAUDAL MÁXIMO ANUAL: 11.038 m3/ano DESTINO: Domestico e rega ORIXE: Manancial na parcela 767 do polígono 5 do catastro do concello de Oroso UTM (ETRS89) X: 549.911 Y:4.758.925 LUGAR: Sobre dos Penedos. Carollo PARROQUIA: Vilarromarís (San Tomé) CONCELLO: Oroso (A Coruña) Solicítase unha concesión de augas para fornecer a vivenda situada da parcela 3496 da concentración parcelaria (con referencia catastral 15061A503034960001QI) e para a rega da parcela nº 825 da concentración parcelaria, ambas no lugar de Carollo de Arriba, parroquia de Vilarromarís, concello de Oroso. As instalacións que xa se encontran en funcionamento constan dunha captación das augas dun manancial na parcela 767 do polígono 5 mediante unha escavación, material drenante e unha arqueta de recollida, condución mediante tubaxe de PE 63 mm de diámetro en dirección sur-leste ata chegar á parcela nº3496 onde hai un depósito de fibra de 3 m 3 dende o que a auga se deriva ben para o fornecemento da vivenda mediante un bombeo, ou para a rega da parcela 825, mediante un estanque de almacenamento intermedio de 50 m 3 situado na parcela nº822. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na rúa Tomiño, nº 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 21 de outubro de 2015 O xefe do servizo territorial Ángel Gómez Rey
09/11/2015 | Administración LocalMunicipal
Arteixo
Servizos Económicos
Aprobación provisional de la modificación de las ordenanzas fiscales n.º 6 y 9

EDICTO Publicación aprobación provisional da modificación das ordenanzas fiscais n.º 6 e n.º 9, reguladoras da taxa pola prestación do servizo público de subministro de auga potábel a domicilio, subministro de auga no polígono industrial de Sabón e outras actividades conexas a este servizo e taxa pola prestación dos servizos de rede de sumidoiros, acometidas a rede xeral, control e inspección de sumidoiros privados e depuración de augas residuais. O Concello Pleno en sesión celebrada o día vinte e nove de outubro de dous mil quince aprobou provisoriamente a modificación das seguintes ordenanzas fiscais: 1.–Ordenanza fiscal n.º 6, reguladora da “Taxa por prestación do servizo público de subministro de auga potábel a domicilio, subministro de auga no polígono industrial de Sabón e outras actividades conexas a este servizo”. 2.–Ordenanza fiscal n.º 9, reguladora da “Taxa pola prestación dos servizos de rede de sumidoiros, acometidas á rede xeral, control e inspección de sumidoiros privados e depuración de augas residuais”. Dito acordo foi adoptado en virtude do disposto no artigo 17 e 41 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, así como en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente nas dependencias municipais e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto, até entón provisional, entenderase definitivamente aprobado, procedéndose á publicación do texto íntegro das modificacións das ordenanzas fiscais citadas. Arteixo, a vinte e nove de outubro de dous mil quince. O alcalde Asdo.: Carlos Calvelo Martínez
09/11/2015 | Administración LocalMunicipal
Santa Comba
Substitución Alcaldía

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: En base ao artigo 23.3º da Lei 7/85, de bases de réxime local, ao artigo 63 da Lei 5/97, de Administración Local de Galicia e ao artigo 47 do R. D 2568/86 do Regulamento de organización, funcionamento e réxime xurídico das entidades locais, e tendo en conta o Decreto de Alcaldía de data 8 de xullo de 2015 polo que se efectúa o nomeamento dos Tenentes de Alcalde, esta Alcaldía RESOLVE: Que a cuarta tenente de alcalde, Estefanía Calvelo Muñiz, substitúa ó alcalde durante a súa ausencia o día 30 de outubro de 2015 desde as 08:00 horas ata as 19:00 horas do dito día. Notifíquese ao interesado, coa firma do duplicado e dese conta ao Pleno na primeira sesión que se celebre. Santa Comba, 29 de outubro de 2015 O alcalde Dou fe, a secretaria xeral (art.2 RD 1174/87 RXFHN) José Antonio Ucha Velo Cristina Alonso Losada>> Santa Comba, 29 de outubro de 2015. O alcalde José Antonio Ucha Velo
09/11/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-31/2015)

Anuncio de licitación (As-31/2015) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-31/2015.2. Obxecto do contrato: servizo de xestión do Programa Educativo Municipal Becas USA, cursos 2016/17 e 2017/18.3. Tramitación: urxente. Procedemento: aberto.4. Orzamento base de licitación: 400.000 € anuais (IVE exento). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: oito días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 28 de outubro de 2015. P. D. (decreto do 15.6.2015) M.ª Eugenia Vieito Blanco Tenente de alcalde responsable de Facenda e Administración
09/11/2015 | Administración LocalMunicipal
A Pobra do Caramiñal
Anuncio de exposición pública de padróns fiscais

E D I C T O Aprobándose por resolución da Alcaldía, con data 29 de outubro de 2015, os padróns de taxas por servizo de recolleita de lixo (2.º semestre), I. A. E., altas I. A. E. do 2014 e taxas municipais que rexerán para o exercicio de 2015, e que se porán ó cobramento desde o 1 de novembro ata o 31 de decembro, quedan expostos ó público polo período de quince días hábiles para o seu exáme e reclamacións. Pobra do Caramiñal, 29 de outubro de 2015. O ALCALDE Asdo.: José Luis Piñeiro García
09/11/2015 | Administración LocalMunicipal
Boiro
Anuncio licitación servizo de mantemento ascensores

A) Organismo: Concello de Boiro. B) Dependencia que tramita o expediente: Secretaría Xeral.2. Obxecto do contrato: descrición: MANTEMENTO ASCENSORES. Prazo: 3 anos con posibilidade de prórroga. Procedemento: aberto. Valor estimado: 20.804,10 € (ano) iva: 4.368,86 € (ano) Definitiva: 5% do prezo de adxudicación. A) Entidade: Concello de Boiro B) Domicilio, código postal e localidade: Praza Galicia s/n 15930 Boiro C) Teléfono: 981 844800 D) Telefax: 981 844008 E) Data límite de obtención de documentos e formalización: ata o día de finalización do prazo de presentación de proposicións. F) Perfil do contratante: www.boiro.org a) Clasificación económica do contratista: Non se esixe clasificación. A) Data límite de presentación de ofertas: As proposicións para tomar parte na licitación presentaranse no rexistro do Concello, en horario de 9 a 13:30 horas, dentro do prazo de 15 días naturais, a contar dende o día seguinte ó da publicación deste anuncio. B) Documentación a presentar: a esixida no prego de condicións económico administrativas. C) Lugar de presentación: véxase o punto 6 do anuncio. A) Entidade: Concello de Boiro. B) Domicilio: Praza Galicia s/n. C) Localidade: Boiro. D) Data: segundo condicións do prego anunciarase no perfil do contratante Boiro, 30 de outubro de 2015 O alcalde Juan José Dieste Ortigueira
09/11/2015 | Administración LocalMunicipal
O Pino
Anuncio de formalización contrato de obra

ANUNCIO DE FORMALIZACION CONTRATO DE OBRA En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización do seguinte contrato: Obra: reforma de vestiarios e aseos de público no campo de fútbol de Reboredo. Entidade adxudicadora: Concello de O Pino. Órgano de contratación: Xunta de Goberno Local. Procedemento de adxudicación: procedemento negociado con publicidade Tramitación: ordinaria. Orzamento base de licitación: 217.791,39 €+45.736,19 € (IVE). Data da adxudicación: 21/10/2015. Adxudicatario: Obras y Viales de Galicia, S. L. Importe da adxudicación: 214.239,67 €+44.990,33 € (IVE). Data de formalización: 26/10/2015 O Pino, a 30 de outubro de 2015. O alcalde Asdo.: Manuel Taboada Vigo
09/11/2015 | Administración LocalMunicipal
Ribeira
Anuncio de expediente de investigación de oficio de terreos en Corrubedo

Ref/Secretaría Xeral/Manuel Adan Lopez de Oñate Garicochea ANUNCIO EXPEDIENTE DE INVESTIGACIÓN DE OFICO TERRENOS EN CORRUBEDO O Pleno da Corporación, na sesión ordinaria realizada o día 26 de outubro de 2015, acordou a incoación do expediente de investigación da titularidade dos terreos “Campos de Saamil e Teira”, sitos en rúa Buenos Aires, Corrubedo, con referencia catastral 15074A051004870000KL, que presuntamente pertencen á corporación local, así como que se soliciten dos rexistros que procedan todos os antecedentes e datos que consten relativos aos bens investigados. Incorporaranse ao expediente as certificacións que se expidan para tal efecto. O que se fai público a través de publicación no Boletín Oficial da Provincia de A Coruña, e no taboleiro de anuncios do Concello de Riveira un trámite de información pública por prazo dun mes, contado desde o día seguinte ao día en que se deba dar por rematada a publicación dos anuncios no taboleiro da corporación, para que as persoas afectadas polo expediente de investigación poidan alegar por escrito todo o que consideren conveniente para o seu dereito ante a corporación, para o que achegarán todos os documentos en que baseen as súas alegacións. [No caso de que existan afectados polo expediente de investigación que resulten coñecidos e identificables, este prazo comezará a contar desde a notificación persoal]. Unha vez finalizado o prazo para presentar alegacións, se abrirá un período de proba por un prazo de trinta días no que serán admisibles os seguintes elementos: – Os documentos públicos xudiciais, notariais ou administrativos outorgados de acordo co Dereito. – O recoñecemento e ditame pericial. – A declaración de testemuñas. O que se fai público para xeral coñecemento. Riveira, 27 de outubro de 2015. O alcalde-presidente Asdo.: Manuel Ruiz Rivas
09/11/2015 | Administración LocalMunicipal
Arzúa
Anuncio prezo publico por prestación servizo madrugadores do CEIP de Arzúa

A Xunta de Goberno Local, na sesión celebrada o día 30 de outubro de 2015, adoptou os seguintes acordos: Primeiro.- Establecer o prezo público pola prestación do servizo de madrugadores no Colexio de Educación Infantil e Primaria de Arzúa, para a conciliación da vida familiar e laboral; fixando as seguintes cuantías: Segundo.- Concretar que este prezo público comenzará a esixirse ao día seguinte ao da publicación do presente acordo no Taboleiro de Editos da Casa do Concello e no Boletín Oficial da Provincia. Terceiro.- Imputar os ingresos líquidos por este concepto ao subconcepto do orzamento de ingresos 349.0 Ditos acordos foron adoptados en base ao disposto no artigo 41 do Real Decreto 2/2004 de 5 de marzo, polo que se aprobou o Texto refundido da Lei Reguladora das Facendas Locais, e facendo uso da previsión contida no artigo 47 de dito Real Decreto, en relación a súa vez co disposto no artigo 3 n.º 1 da Ordenanza xeral de prezos públicos (publicada no Boletín Oficial da Provincia n.º 153 de data 4 de xullo de 2008), por canto que o Pleno do Concello -na sesión celebrada o día 13 de xullo e 2015- acordou delegar na Xunta de Goberno Local o establecemento e a modificación dos prezos públicos. Polo que, aos efectos de dar cumprimento da previsión contida no punto segundo de dito acordo, procedese a realizar a publicación dos referidos acordos, para debido coñecemento dos posibles beneficiarios e interesados; facéndolles saber que o prezo público aprobado entrará en vigor a partir do día seguinte ao da publicación deste anuncio no Boletín Oficial da Provincia e no Taboleiro de Edictos da Casa do Concello. En Arzúa, a 4 de novembro de 2015 O alcalde Asdo.: José Luis García López.
09/11/2015 | Administración LocalMunicipal
Narón
Secretaría
Anuncio de licitación para a adxudicación por procedemento aberto do servizo de asistencia bibliotecaria da rede bibliotecaria municipal

Anuncio de licitación para a adxudicación por procedemento aberto do contrato de asistencia técnica dos servizos bibliotecarios da rede bibliotecaria municipal 1.–Entidade adxudicadora. Datos xerais e datos para a obtención da información: a) Organismo: Concello de Narón. b) Dependencia que tramita o expediente: Servizo de Contratación. c) Número de expediente: CON/35/2014.2.–Obxecto do contrato. a) Tipo: servizos. b) Descrición: asistencia técnica dos servizos bibliotecarios da rede bibliotecaria municipal. c) División por lotes e número de lotes/número de unidades: non. d) Prazo de execución: un ano. e) Admisión de prórroga: si, por un ano máis. f) CPV (referencia de nomenclatura): 79995000-5. Servizos de xestión de bibliotecas.3.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: ver apartado 9 da folla resumo do prego de cláusulas administrativas particulares.4. Presuposto base de licitación. Tipo de licitación: 84.744,07 €. IVE: 17.796,25 €. Importe total: 102.540,32 €. 5.–Valor estimado do contrato: 169.488,14 €. 6.–Garantías esixidas. Definitiva: 5% do importe de adxudicación, excluído o IVE.7.–Obtención de documentación e información. a) Dependencia: Servizo de Contratación. b) Domicilio: r/ 25 de Xullo, 1. c) Localidade e código postal: Narón 15570. d) Teléfono 981337700, ext.1509, 1514. e) Telefax 981388044. f) Correo electrónico: contratacion@naron. es g) Enderezo en Internet do perfil do contratante: http://www.naron.esh) Data límite de obtención de documentación e información: o mesmo prazo que para a presentación de ofertas.8.–Requisitos específicos do contratista. Ver apartado 9 do prego de cláusulas administrativas particulares.9.–Presentación de ofertas ou de solicitudes de participación. a) Data límite de presentación: quince días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Lugar de presentación: 1. Dependencia: Rexistro Xeral.2. Domicilio: r/ 25 de Xullo, 1.3. Localidade e código postal. Narón, 15570.4. Prazo durante o cal o licitador estará obrigado a manter a súa oferta: 3 meses.10.–Apertura de ofertas. a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días. b) Enderezo: r/ 25 de Xullo, 1. c) Localidade e código postal: Narón 15570.11.–Gastos de publicidade: ata 1.000,00 €. 12.–Outras Informacións: os pregos áchanse publicados no perfil do contratante. Narón, 23 de xullo de 2014. O alcalde José M. Blanco Suárez
09/11/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.40142 Solicitude de concesión de augas públicas presentada pola denominada Comunidade de Augas Aldea de Arriba (Oroso)

Suhaib Bañobre Safronova, co DNI XXXXXXXXX, en representación da denominada Comunidade de Augas Aldea de Arriba, co CIF provisional G7038214, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Augas Aldea de Arriba REPRESENTANTE: Suhaib Bañobre Safronova CAUDAL MEDIO EQUIVALENTE: 0,13 litros/segundo CAUDAL MÁXIMO ANUAL: 4.100 m 3 /ano DESTINO: Doméstico e gandeiro (22 persoas e 60 reses de vacún) ORIXE: Dous mananciais: fonte grande da Uceira na parcela 817 do polígono 1 e fonte pequena da Uceira na parcela 803 e 804 do polígono 1. LUGAR: Carollo PARROQUIA: Cardama (Santa María) CONCELLO: Oroso (A Coruña) Solicítase a concesión de augas e legalización das obras existentes da Comunidade de Augas Aldea de Arriba que dispón dun aproveitamento que fornece de auga doméstica seis vivendas no lugar de Carollo no concello de Oroso. Para elo dispoñen dunhas instalacións que constan de dous mananciais no lugar de Uceira, dentro das parcelas 803, 804 e 817 do polígono 1, dous galpóns para ubicar depósitos de fibra, o primeiro con 4 depósitos de 1,5 m 3 e o segundo con oito depósitos tamén de 1,5 m 3, e as correspondentes tubaxes que pasan polas parcelas 804, 803, 802, 817, 818, 819, 814, 1330, 812, 810, 811 e 778 e despois polos camiños do lugar ata finalmente fornecer as vivendas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na rúa Tomiño, nº 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 21 de outubro de 2015 O xefe do servizo territorial Ángel Gómez Rey
09/11/2015 | Administración LocalMunicipal
Ordes
Aprobación inicial de expediente de modificación de créditos 1PSC/2015

EDICTO APROBACIÓN INICIAL: EXPEDIENTE DE MODIFICACIÓN DE CRÉDITOS NÚMERO 1PSC/2015 O Pleno corporativo municipal, en sesión ordinaria de data 27 de outubro de 2015, aprobou inicialmente o expediente de modificación de créditos: suplemento de créditos n.º 1SC/2015. De conformidade co establecido no art.112.3 da Lei 7/1985, do 2 de abril, e art.169.1 e 177.2 do Real decreto lexislativo 2/2004, do 5 de marzo, ábrese un trámite de información pública por prazo de quince días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que no se presenten reclamacións, entenderase definitivamente adoptado o acordo ata entón provisional. Ordes, 28 de outubro de 2015. O alcalde-presidente José Luis Martínez Sanjurjo
09/11/2015 | Administración LocalMunicipal
Ordes
Aprobación provisoria de modificación de ordenanzas fiscais

ANUNCIO INFORMACIÓN PÚBLICA DE APROBACIÓN PROVISORIA DE MODIFICACIÓN DE ORDENANZAS FISCAIS O Pleno Corporativo Municipal, en sesión ordinaria de data 27 de outubro de 2015, aprobou provisoriamente a modificación das ordenanzas fiscais seguintes:  Ordenanza fiscal n.º 1, reguladora do imposto sobre bens inmobles.  Ordenanza fiscal n.º 17, reguladora da taxa por recollida de lixo.  Ordenanza fiscal n.º 18, reguladora da taxa por prestación do servizo de auga potable.  Ordenanza fiscal n.º 19, reguladora da taxa de sumidoiros.  Ordenanza fiscal n.º 21, reguladora da taxa por concesión de licencias urbanísticas esixidas pola lexislación do solo e o ordenamento urbano.  Ordenanza fiscal n.º 22, 22, reguladora da taxa por licenza de apertura de establecementos. De conformidade co establecido no art.17.1 e 2 do R. D. lexislativo 2/2004, do 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de non presentárense reclamacións, entenderase definitivamente adoptado o acordo ata entón provisorio. Ordes, 28 de outubro de 2015. O alcalde-presidente José Luis Martínez Sanjurjo
09/11/2015 | Administración LocalMunicipal
Outes
Transferencia de crédito nº 5/2015

O Pleno do Concello de Outes, na sesión ordinaria do día 29 de outubro do 2015, aprobou inicialmente o expediente de modificación de crédito nº 25/2015 – transferencia de crédito nº 5/2015 por un importe total de 7.500,00 €. O antedito expediente permanecerá exposto ao público na Secretaría Xeral do Concello, previo anuncio no Boletín Oficial da Provincia e no taboleiro de edictos municipal, durante o prazo de quince días hábiles contados a partir do día seguinte ao da publicación no citado diario oficial, para que os interesados poidan examinalo e presentar, no seu caso, as reclamacións que consideren oportunas consonte o artigo 179, en relación co artigo169, do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLFL). Se ao remate do período de exposición pública non se presentaran reclamacións, o expediente considerarase definitivamente aprobado. Outes, 30 de outubro do 2015 O Alcalde Carlos E. López Crespo.
09/11/2015 | Administración LocalMunicipal
Ames
Aprobación inicial do suplemento de crédito 2/2015

En sesión plenaria de 29 de outubro de 2015, prestouse aprobación inicial ao expediente de suplemento de crédito 2/2015, por importe de 594.420,39 €. Mediante o presente anuncio, o acordo de aprobación inicial do suplemento de crédito 2/2015, sométese a exposición publica por prazo de 15 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado definitivo de forma automática. Ames, 30 de outubro de 2015 O alcalde José M. Miñones Conde
09/11/2015 | Administración LocalMunicipal
Ames
Aprobación inicial da transferencia de crédito 16/2015

ANUNCIO Aprobación inicial de transferencia de crédito 16/2015 En sesión plenaria do 29 de outubro de 2015 prestouse aprobación inicial á transferencia de crédito 16/2015, por importe de 120.000 €. Mediante o presente anuncio, o acordo de aprobación inicial da transferencia de crédito 16/2015 sométese a exposición pública por prazo de 15 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado definitivo de forma automática. Ames, 30 de outubro de 2015. O alcalde José M. Miñones Conde
09/11/2015 | Administración LocalMunicipal
Fisterra
Edicto sobre aprobacion definitiva do presuposto ordinario 2015 e postos de traballo sesión 2 de outubro de 2015

Quedando definitivamente aprobado polo Pleno da Corporación na sesión do dia 2 de outubro de 2015 o Presuposto para o exercizo económico de 2015, en cumprimento do que dispon o artigo 150.3 de la Ley 39/88 de 28 de Diciembre, faise público que dito presuposto ascende tanto no Estado de Gastos como no Estado de Ingresos á cantidade de Tres millóns douscentos sesenta e tres mil catrocentos oitenta e un euros con cincuenta e seis céntimos (3.263.481,56 €) correspondendo a cada Capitulo as cantidades que a continuación se expresan, segundo o seguinte detalle: Fisterra, 3 de Novembro de 2015 ALCALDE-PRESIDENTE O SECRETARIO-INTERVENTOR José Marcote Suárez Isabel Cruz Castranado Atin
09/11/2015 | Administración LocalMunicipal
Neda
Aprobación provisional da modificación das ordenanzas fiscais números 1 e 4

O Pleno do Concello, en sesión extraordinaria celebrada o 04/11/15, aprobou provisionalmente a modificación das seguintes ordenanzas fiscais: N.º 1, reguladora do imposto sobre bens inmobles. N.º 4, reguladora do imposto sobre vehículos de tracción mecánica. De conformidade co establecido nos artigos 49 da Lei 7/1985, do 2 de abril, reguladora das bases de réxime local, e 17 do RD 2/2004, do 5 de marzo, polo que se aproba o texto refundido da Lei reguladora das facendas locais, este acordo sométese a exposición pública por un prazo de 30 días hábiles, contados a partir da publicación deste anuncio no Boletín Oficial da Provincia, co fin de que, dentro do citado prazo, as persoas interesadas formulen as alegacións ou suxestións que estimen oportunas. No suposto de que non se presenten reclamacións, entenderase definitivamente adoptado o acordo ata entón provisional. Neda, 05 de novembro de 2015. O alcalde Asdo.: Ángel Alvariño Saavedra
09/11/2015 | Administración LocalMunicipal
Santiago de Compostela
Secretaría Xeral
Decreto da Alcaldía de nomeamento de novos concelleiros da Xunta de Goberno da cidade de Santiago de Compostela

Con data 28 de outubro de 2015, o sr. Alcalde ditou o seguinte decreto: “En base ás competencias que me outorga o artigo 126.2 da Lei 7/85, de 2 de abril, reguladora das bases do Réxime Local e o artigo 40 do Regulamento Orgánico de Goberno e Administración do Concello de Santiago de Compostela Primeiro: -Nomear membros da Xunta de Goberno ós/as seguintes concelleiros/as: Segundo: -Desta resolución que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro. Santiago de Compostela, 28 de outubro de 2015. O ALCALDE-PRESIDENTE ASDO: MARTIÑO NORIEGA SÁNCHEZ
09/11/2015 | Administración LocalMunicipal
Boiro
Anuncio licitación colaboración na xestión recadatoria

A) Organismo: Concello de Boiro. B) Dependencia que tramita o expediente: Secretaría Xeral.2. Obxecto do contrato: descrición: COLABORACIÓN NA XESTIÓN RECAUDATORIA. Prazo: 3 anos. Procedemento: aberto. Valor estimado: 20.000 € (ano) iva: 4.200,00 € (ano) Definitiva: 5% do prezo de adxudicación. A) Entidade: Concello de Boiro B) Domicilio, código postal e localidade: Praza Galicia s/n 15930 Boiro C) Teléfono: 981 844800 D) Telefax: 981 844008 E) Data límite de obtención de documentos e formalización: ata o día de finalización do prazo de presentación de proposicións. F) Perfil do contratante: www.boiro.org a) Clasificación económica do contratista: Non se esixe clasificación. A) Data límite de presentación de ofertas: As proposicións para tomar parte na licitación presentaranse no rexistro do Concello, en horario de 9 a 13:30 horas, dentro do prazo de 15 días naturais, a contar dende o día seguinte ó da publicación deste anuncio. B) Documentación a presentar: a esixida no prego de condicións económico administrativas. C) Lugar de presentación: véxase o punto 6 do anuncio. A) Entidade: Concello de Boiro. B) Domicilio: Praza Galicia s/n. C) Localidade: Boiro. D) Data: segundo condicións do prego anunciarase no perfil do contratante Boiro, 30 de outubro de 2015 O alcalde Juan José Dieste Ortigueira
09/11/2015 | Administración LocalMunicipal
A Capela
Expediente de modificación de créditos 9/2015; aprobación inicial

Unha vez aprobado inicialmente polo Pleno desta Corporación, na sesión ordinaria do día 29 de outubro de 2015, o expediente de modificación de créditos número 9/2015, dentro do vixente orzamento municipal, por un importe de nove mil cento cincuenta e cinco euros e setenta e dous céntimos de euro (9.155,72 €); en cumprimento do disposto no artigo 177 en relación co 169.1 do Real decreto iexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 30 de outubro de 2015 O alcalde, Manuel Meizoso López
09/11/2015 | Administración LocalMunicipal
Ferrol
Facenda e Patrimonio
Edicto de aprobación provisional da modificación das ordenanzas fiscais para o exercicio 2016

EDICTO O Excmo. Concello Pleno, na súa sesión de data 29/10/2015, adoptou provisionalmente o acordo seguinte: Aprobar provisionalmente a modificación das ordenanzas fiscais para o exercicio 2016 que se relacionan a continuación: Os presentes acordos provisionais quedarán expostos ao público polo prazo de 30 días hábiles, contados a partir do día seguinte da publicación deste edicto no Boletín Oficial da Provincia, co fin de que os interesados poidan examinar o expediente e presentar as reclamacións que consideren oportunas. No caso de que non se presenten reclamacións no prazo sinalado, os acordos adquirirán carácter definitivo. Ferrol, 30 de outubro de 2015. A concelleira-delegada de Economía, Facenda, Emprego e Recursos Humanos Asdo.: M.ª Eugenia Freire Fajardo
09/11/2015 | Administración LocalMunicipal
Narón
Intervención
Edicto aprobación inicial expediente modificación, imposición e ordenación das ordenanzas fiscais para o ano 2016 e ordenanza xeral de subvencións do Concello de Narón

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público: O expediente de modificación, imposición e ordenación: das Ordenanzas Fiscais e Prezos Públicos para o ano 2016 e da Ordenanza Xeral Municipal de Subvencións. Aprobado provisionalmente polo Concello Pleno en data 29 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 30 de outubro de 2015 O alcalde José Manuel Blanco Suárez
09/11/2015 | Administración LocalMunicipal
Melide
Anuncio de formalización de contrato

a) Organismo: Concello de Melide b) Dependencia que tramita o expediente: Secretaría c) Dirección de internet do perfil do contratante: www.concellodemelide.org; www.contratosdegalicia.es a) Tipo: contrato de obras b) Descrición: “Proxecto básico e de execución de: reparación rúa circunvalación campo da feira, e outras, Melide ( A Coruña)” a) Tramitación: ordinaria b) Procedemento: procedemento negociado sen publicidade 4.- Valor estimado do contrato: 114.689,64 euros 5.- Presuposto base de licitación: 114.689,64 euros. IVE: 24.084,82 euros. Importe total: 138.774,46 euros. a) Data da adxudicación: 25 de setembro de 2015 b) Data da formalización: 30 de setembro de 2015 c) contratista: “Luz Luna Idele Mauri SL” d) Importe de adxudicación: 114.500,00 euros. IVE: 24.045,00 euros. Importe total: 138.545,00euros. Melide, 27 de outubro de 2015 A alcaldesa Dalia García Couso
26/11/2015 | Administración LocalMunicipal
Coirós
Aprobación inicial orzamento para 2016

Aprobado inicialmente polo Pleno da Corporación, o día vinte e tres de novembro de dous mil quice, o Orzamento Xeral para 2016, exponse ó público na Secretaría deste Concello, por quince días hábiles, para que poidan formularse as reclamacións que se consideren oportunas. De non presentarse o orzamento entenderase definitivamente aprobado. Coirós, vinte e tres de novembro de dous mil quince. O ALCALDE Asdo.: Francisco Quintela Requeijo
26/11/2015 | Administración LocalMunicipal
Fene
Servizos Económicos e Tributarios
Anuncio de cobranza padrón setembro programa básico de axuda no fogar e SAF a través da Lei de dependencia

Por Resolución da Alcaldía núm.1381/2015, de 17/11/2015, aprobáronse os padróns fiscais correspondentes ao mes de setembro do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 18 de novembro de 2015 O alcalde, Asdo. Juventino J. Trigo Rey
26/11/2015 | Administración LocalMancomunidades
Mancomunidade de Concellos Serra do Barbanza
Aprobación inicial do orzamento

Anuncio de aprobación inicial do orzamento de 2015 A asemblea da Mancomunidade de Concellos da Serra do Barbanza acordou a aprobación inicial do orzamento xeral, bases de execución e cadro de persoal para o exercicio económico de 2015. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente completo a exposición pública polo prazo de quince días hábiles, a contar desde o día seguinte da inserción deste anuncio no BOP, para que os interesados poidan examinalo e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o orzamento. A presidenta Asdo.: M.ª Teresa Villaverde Pais
26/11/2015 | Administración LocalMunicipal
Oza-Cesuras
Información pública da aprobación inicial de expediente de modificación de créditos

- Normativa: art.179 do R. D. L.2/2004. PRAZO DE CONSULTA: 15 días. EFECTOS NON RECLAMACIÓNS: aprobación definitiva. Oza - Cesuras, a 24 de novembro de 2015 O ALCALDE, Asdo.-José Pablo González Cacheiro.
26/11/2015 | Administración LocalProvincial
Deputación Provincial da Coruña
Área de Servizos Provinciais. Servizo de Patrimonio
Aprobación inicial do expediente de desafectación parcial do Centro Calvo Sotelo e aprobación inicial de cesión de uso á Universidade da Coruña para a súa utilización como residencia universitaria

De conformidade cos acordos adoptados polo Pleno da Corporación en sesións celebradas o 08 de outubro de 2015 e o 06 de novembro de 2015, polo que se aproba inicialmente o expediente de desafectación parcial do Centro Calvo Sotelo e a aprobación inicial de cesión de uso á Universidade da Coruña, para a súa utilización como residencia universitaria, así como aprobación do convenio coa Universidade da Coruña e o Concello da Coruña de cesión de uso á Universidade da Coruña, sométese a información pública durante o prazo dun mes, a efectos de que se poidan presentar as reclamacións ou alegacións que se estimen oportunas, o expediente de aprobación inicial do expediente de desafectación parcial do Centro Calvo Sotelo e aprobación inicial de cesión de uso á Universidade da Coruña, para a súa utilización como residencia universitaria. O expediente queda de manifesto no Servizo de Patrimonio, sito na 5ª planta do Pazo Provincial, na Avda. Alférez Provisional, nº 2. O PRESIDENTE, O SECRETARIO, VALENTÍN GONZÁLEZ FORMOSO JOSÉ LUIS ALMAU SUPERVÍA
26/11/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-20/2015)

Anuncio de licitación (M-20/2015) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: M-20/2015.2. Obxecto do contrato: servizo de mantemento dos ascensores do Cuartel de Macanaz. Duración: dous anos prorrogables por dous máis.3. Tramitación: anticipada. Procedemento: aberto.4. Orzamento base de licitación: 4.706,90 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 17 de novembro de 2015. P. D. (decreto do 15.6.2015) M.ª Eugenia Vieito Blanco Tenente de alcalde responsable de Facenda e Administración
26/11/2015 | Administración LocalMunicipal
Cee
Aprobación definitiva da modificación do regulamento dos ficheiros de datos de carácter persoal do Concello de Cee

O Pleno do Concello de Cee, na sesión ordinaria realizada o día 28 de agosto de 2015, acordou aprobar inicialmente a modificación do Regulamento dos ficheiros de datos de carácter persoal do Concello de Cee. O expediente estivo sometido ao trámite de información pública e audiencia dos interesados durante o prazo de 30 días, sen que durante este se presentasen alegacións ou reclamacións, polo que se entende definitivamente adoptado o acordo, ata este momento provisional. Publícase, a continuación, o texto íntegro da modificación (anexo I), consistente na creación dos ficheiros Xestión do Cim e Asesoría Xurídica. A presente modificación entrará en vigor unha vez publicado o texto íntegro no Boletín Oficial da Provincia e transcorrido o prazo previsto no artigo 65.2 da Lei 7/1985, de 2 de abril. Cee, 18 de novembro de 2015 O alcalde Asdo. Ramón Vigo Sambade CREACIÓN DE FICHEIROS
26/11/2015 | Administración LocalMunicipal
As Somozas
Presuposto 2016

ANUNCIO DE APROBACIÓN INICIAL Aprobado inicialmente polo Pleno deste Concello, en sesión celebrada o 18 de novembro de 2015, o orzamento xeral, bases de execución e o anexo de persoal para o exercicio económico 2016 de acordo ao previsto no artigo 169 do texto refundido da Lei reguladora de facendas locais aprobado por Real decreto lexislativo 2/2004, do 5 de marzo, e o artigo 20 do Real decreto 500/1990, do 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o orzamento considerarase definitivamente aprobado, se durante o citado prazo non se presentan reclamacións. As Somozas, 18 de novembro de 2015. O alcalde Asdo.: Juan Alonso Tembrás
26/11/2015 | Administración LocalMunicipal
Curtis
Adxudicación e formalización do contrato “Rehabilitación de pavimentos en vías públicas de Foxado, Abeledo e Curtis”

a) Organismo: Concello de Curtis b) Dependencia que tramita o expediente: Secretaría c) Dirección de internet do perfil do contratante: www.curtis.es a) Tipo: contrato de obra b) Descrición: execución das obras contidas no proxecto “Rehabilitación de pavimentos en vías públicas de Foxado, Abeledo e Curtis” a) Tramitación: ordinaria b) Procedemento: negociado sen publicidade c) Número de licitadores participantes no procedemento: 4 4. Valor estimado do contrato: 127.272,73 euros 5. Presuposto base de licitación: 154.000,00 euros a) Data de adxudicación: 16/11/2015 b) Data de formalización do contrato: 18/11/2015 c) Contratista: Cosmalca, SL d) Importe de adxudicación: 153.099,99 euros e) Duración: 2,5 meses Teixeiro, Curtis, 19 de novembro de 2015 O alcalde Javier Francisco Caínzos Vázquez
26/11/2015 | Administración LocalMunicipal
Ames
Delegación das funcións da Alcaldía dos días 18 e 19 de novembro de 2015

Mediante Decreto desta Alcaldía 2123/2015, de 17 de novembro de 2015, delegouse a totalidade das funcións da Alcaldía dos días 18 e 19 de novembro de 2015 na primeira tenente de alcalde Genma Otero Uhía. O que se fai público de conformidade co disposto na lexislación vixente. Ames, 17 de novembro de 2015 O alcalde José M. Miñones Conde
26/11/2015 | Administración LocalMunicipal
Brión
Edicto de exposición ao público da MC 31/2015

O Pleno do concello, en sesión extraordinaria de data de 24 de novembro de 2015, aprobou inicialmente o expediente de modificación de crédito número 31/2015 na modalidade de transferencia de crédito entre distintas áreas de gasto De conformidade co artigo 169 do Texto refundido da Lei reguladora das facendas locais, exponse o expediente ao público por un período de 15 días hábiles, prazo que empezará a contar desde o día seguinte ao de publicación deste edicto no Boletín Oficial da Provincia, dentro dos cales os interesados poderán examinalo e presentar as reclamacións que estimen pertinentes. No caso de que non se presentasen reclamacións o acordo entenderase definitivamente aprobado. Brión, 24 de novembro de 2015. O Alcalde José Luís García García.
26/11/2015 | Administración LocalMunicipal
Pontedeume
Información pública aprobación proxecto de obra “ Demolición parcial do Mercado Municipal de Pontedeume”

Aprobado inicialmente o proxecto de obras “DEMOLICIÓN PARCIAL DO MERCADO MUNICIPAL DE PONTEDEUME”, por Resolución de Alcaldía de data 12/11/2015 sométese a información pública polo prazo de 20 días hábiles a contar dende o día seguinte ao da publicación do presente anuncio no Boletín Oficial da Provincia de A Coruña. Durante o dito prazo poderá ser examinado o proxecto de obra por calquera interesado na dependencias municipais para que se formulen as alegacións que se estimen pertinentes. Pontedeume, a 18 de novembro de 2015. O Alcalde, Don Bernardo Fernández Piñeiro
26/11/2015 | Administración LocalMunicipal
Melide
Delegación para celebración de matrimonio civil

DECRETO DA ALCALDÍA De conformidade coas atribucións que me confiren os artigos 23.4 da lei 7/1985, do 2 de abril, reguladora das bases do Réxime Local, art.61.3 da Lei 5/97 de Administración Local de Galicia, art.43.3 e 44 do ROF, RD.2568/1986, e demais normativa concordante RESOLVO: Primeiro. –Delegar no concelleiro don José Antonio Prado García o exercicio da competencia para a celebración do matrimonio civil o vindeiro sábado día 5 de decembro de 2015. Segundo. –Notificar a presente resolución ao concelleiro a prol da cal se efectúa a presente delegación e publicar a mesma no Boletín Oficial da Provincia. Melide, 18 de novembro de 2015. Perante min, A ALCALDESA A SECRETARIA Dalia García Couso María Cruz Andrade García
26/11/2015 | Administración LocalMunicipal
Brión
Edicto de exposición ao público da MC 30/2015

O Pleno do concello, en sesión extraordinaria de data de 24 de novembro de 2015, aprobou inicialmente o expediente de modificación de crédito número 30/2015 na modalidade de suplemento de crédito, financiado con remanente de tesourería para gastos xerais. De conformidade co artigo 169 do Texto refundido da Lei reguladora das facendas locais, exponse o expediente ao público por un período de 15 días hábiles, prazo que empezará a contar desde o día seguinte ao de publicación deste edicto no Boletín Oficial da Provincia, dentro dos cales os interesados poderán examinalo e presentar as reclamacións que estimen pertinentes. No caso de que non se presentasen reclamacións o acordo entenderase definitivamente aprobado. Brión, 24 de novembro de 2015. O Alcalde José Luís García García.
18/11/2015 | Administración LocalMunicipal
A Coruña
Servizo de Persoal
Nomeamento suboficiales do Servizo de Extinción de Incendios e Salvamento. C. E.1/15

ANUNCIO Por resolución da concelleira delegada de Facenda e Administración, por delegación da Xunta de Goberno Local, de data 03 de novembro de 2015, resolveuse o seguiente: Primeiro. –Nomear suboficial do Servizo de Extinción de Incendios e Salvamento (Escala de Administración Especial, subescala de Servizos Especiais, Clase Servizo de Extinción de Incendios, subgrupo C1) deste Excmo. Concello, a D. MICHAEL FERNANDO HENRY ALBERTO BEN KADDOUR DIAC (DNI 32786205-G) D. ALVARO TOMAS HASSAN HAOUAT (DNI 32428446-X) D. ALEXANDER ENRIQUE ALTZELAI ERRAKI (DNI 32439116-P) Segundo. –Este nomeamento terá efectos económicos e administrativos desde a data en que tomen posesión da devandita praza, de acordo coa proposta formulada pola Comisión de Valoración convocada para o efecto. A Coruña, 06 de novembro de 2015. A concelleira delegada de Facenda e Administración Eugenia Vieito Blanco